Source: http://docplayer.hu/9152095-A-m-a-g-y-a-r-k-o-z-t-a-r-s-a-s-a-g-n-e-v-e-b-e-n.html
Timestamp: 2018-08-16 19:53:08+00:00

Document:
A M A G Y A R K Ö Z T Á R S A S Á G N E V É B E N - PDF
Download "A M A G Y A R K Ö Z T Á R S A S Á G N E V É B E N"
1 SZEGEDI ÍTÉLŐTÁBLA Bf.II.238/2005/7. A M A G Y A R K Ö Z T Á R S A S Á G N E V É B E N A Szegedi Ítélőtábla Szegeden, évi szeptember hó 29. napján tartott fellebbezési nyilvános ülés alapján meghozta a következő Í T É L E T E T : A tizennegyedik életévét be nem töltött személy ellen elkövetett emberölés bűntette és más bűncselekmény miatt az I. r. vádlott ÉS TÁRSA ellen indított büntetőügyben Bács-Kiskun Megyei Bíróság évi április hó 29. napján kihirdetett 4.B.1082/2004/29. számú ítéletének fellebbezések folytán felülbírált részét m e g v á l t o z t a t j a az alábbiak szerint: Az I.r. vádlott büntetését 5 (Öt) év börtönre és 5 (Öt) év kiutasításra s ú l y o s í t j a. A II.r. vádlottat segítségnyújtás elmulasztásának a segítésnyújtásra egyébként is köteles által elkövetett bűntette alól tekinti felmentettnek. A II.r. vádlott vonatkozásában a pénzmellékbüntetés kiszabását mellőzi. Megállapítja, hogy a Bács-Kiskun Megyei Bíróság bűnjel nyilvántartásában Bny.50/2004. szám alatt kezelt 1 db ásó tételszáma helyesen: 1-es. Az elsőfokú eljárásban felmerült és a II.r. vádlott által fizetendő bűnügyi költség összege helyesen (Kilencvenkilencezer-hatszázhatvan) forint, míg az állam terhén (Huszonhétezer-nyolcvan) forint marad. Egyebekben az elsőfokú ítéletnek fellebbezések folytán felülbírált részét helybenhagyja. Az I.r. vádlott által az elsőfokú ítélet kihirdetésétől a mai napig előzetes fogvatartásban töltött időt a kiszabott szabadságvesztésbe beszámítja. Kötelezi az I.r. vádlottat (Kilencezer-háromszázhetvenöt) forint, a II.r. vádlottat (Nyolcezer-háromszázharminchat) forint másodfokú
2 2 eljárásban felmerült bűnügyi költség megfizetésére a Bács-Kiskun Megyei Bírósági Gazdasági Hivatal felhívására. Megállapítja, hogy az I.r. vádlott útlevelének száma helyesen: [szám]. I N D O K O L Á S : Az elsőfokú bíróság az I.r. vádlott bűnösségét 1 rb. tizennegyedik életévét be nem töltött személy ellen elkövetett emberölés bűntettében állapította meg. Ezért 3 év fegyházbüntetésre és 3 év kiutasításra ítélte. Rendelkezett az I.r. vádlott által előzetes fogvatartásban töltött idő beszámításáról; A II.r. vádlott bűnösségét 1 rb. lőfegyverrel és lőszerrel visszaélés bűntettében állapította meg. Ezért 1 év 6 hónap, végrehajtásában 3 év próbaidőre felfüggesztett börtönbüntetésre és ,- Ft pénzmellékbüntetésre ítélte. Rendelkezett az előzetes fogvatartásban töltött idő beszámításáról, a pénzmellékbüntetést meg nem fizetése esetén 1.000,- Ft-onként rendelte szabadságvesztésre átváltoztatni. Az elsőfokú bíróság a II.r. vádlottat az ellene segítségnyújtás elmulasztásának vétsége miatt emelt vád alól felmentette. Rendelkezett a bűnjelekről és a bűnügyi költség viseléséről. Az elsőfokú ítélet ellen fellebbezést jelentettek be: Az ügyész mindkét vádlott terhére, az I.r. vádlott esetében hosszabb tartamú szabadságvesztés kiszabása végett, a II.r. vádlott vonatkozásában pedig a segítségnyújtás elmulasztásának vétsége vádja alóli felmentése miatt, e bűncselekményben való bűnösség megállapítása végett. Az első fokon eljárt ügyész fellebbezésének írásos indokolásában az I.r. vádlott esetében észrevételezte, hogy az elsőfokú bíróság vele szemben törvénysértően enyhe büntetést szabott ki, erre, továbbá az általa még figyelembe veendőnek ítélt súlyosító körülményekre figyelemmel az I.r. vádlott vonatkozásában a főbüntetés lényeges súlyosítását indítványozta. A II.r. vádlott esetében a további, már ismertetett egy bűncselekményben való bűnösség megállapí-
3 3 Bf.II.238/2005/7. tása végett bejelentett fellebbezését fenntartotta azzal, hogy a II.r. vádlottal szemben halmazati büntetésként enyhítő alkalmazásával kiszabott rövidebb tartamú, de végrehajtandó szabadságvesztés kiszabását indítványozta. Az I.r. vádlott védője téves minősítés miatt, az I.r. vádlott cselekményének gondatlanságból elkövetett emberölés vétségekénti minősítése és erre figyelemmel a kiszabott büntetés enyhítése, végrehajtásában próbaidőre felfüggesztett szabadságvesztés kiszabása végett jelentett be fellebbezést. A II.r. vádlott esetében az elsőfokú ítélet felmentő rendelkezése az emberöléssel kapcsolatban elkövetett bűnpártolás bűntettére vonatkozó részében jogerőre emelkedett, így az nem képezte a felülbírálat tárgyát. A fellebbviteli főügyészség átiratában a vádlottak terhére bejelentett fellebbezést fenntartotta azzal, hogy az I.r. vádlott esetében a törvénynek megfelelő, a törvényi minimumot meghaladó fő- és mellékbüntetés kiszabását, a II.r. vádlott esetében a Btk (1) bekezdésébe ütköző és ugyanezen szerint minősülő és büntetendő segítségnyújtás elmulasztása vétségében való bűnösségének megállapítását, ezért vele szemben halmazati büntetésként hosszabb tartamú, végrehajtandó szabadságvesztés és közügyektől eltiltás mellékbüntetés kiszabását indítványozta. Indítványt tett a tényállás kisebb mértékű kiegészítésére is. A fellebbezési nyilvános ülésen jelenlévő ügyész a vádlottak terhére bejelentett fellebbezést a következő módosításokkal tartotta fenn: az I.r. vádlott vonatkozásában a fő- és mellékbüntetés súlyosítását indítványozta azzal, hogy lehetőséget látott az enyhítő alkalmazására és arra, hogy a szabadságvesztés végrehajtási fokozatát a bíróság börtönben állapítsa meg. Utalt arra, hogy az elsőfokú bíróság az I.r. vádlottal szemben törvénysértően enyhe büntetést szabott ki. A II.r. vádlott esetében bűnösségének megállapítását indítványozta 1 rb. segítségnyújtás elmulasztásának vétségében is, ezért vele szemben halmazati büntetésként végrehajtandó szabadságvesztés és közügyektől eltiltás mellékbüntetés kiszabását indítványozta. Álláspontja szerint a pénzmellékbüntetés alkalmazásának általános törvényi feltételei a II.r. vádlott vonatkozásában nem állnak fenn, ezért e mellékbüntetés mellőzését indítványozta.
4 4 Az I.r. vádlott védője a minősítés megváltoztatására és a büntetés enyhítésére irányuló fellebbezését fenntartotta. Arra hivatkozott, hogy az I.r. vádlottat a szülés váratlanul érte, hiszen menstruációja elmaradásának időpontjából kiindulva nem számított arra, hogy a szülés már megindulhat. A szülés olyan gyors lefolyású volt, amely az I.r. vádlott számára nem tette lehetővé azt, hogy arra gondosan felkészüljön. Az általa élettelennek vélt újszülöttet látva a korábbi vetélésére figyelemmel alappal gondolhatott arra, hogy hasonló eset ismétlődött meg vele. Ezért a védő álláspontja szerint az I.r. vádlott szándéka még eshetőlegesen sem irányult a gyermek életének kioltására. Az ítélőtábla kizárólag az I.r. vádlott fő- és mellékbüntetésének súlyosítására irányuló ügyészi fellebbezést ítélte alaposnak, továbbá osztotta a II.r. vádlott vonatkozásában az ügyésznek a pénzmellékbüntetés mellőzésére tett indítványát is. A fellebbezések folytán az ítélőtábla a Be (1) bekezdése szerint eljárva a Be (1) bekezdésében részletezett keretek között az elsőfokú ítéletet az azt megelőző bírósági eljárással együtt felülbírálta. Ennek során megállapította, hogy az elsőfokú bíróság a bizonyítási eljárást a perrendi szabályoknak megfelelően folytatta le. Itt csupán egy észrevételt tesz a másodfokú bíróság: az elsőfokú bíróság a április 15. napján tartott tárgyaláson tanúként kívánta kihallgatni (név)-t, a II.r. vádlott lányát. A tanú a Be. 82. (1) bekezdés a) pontja szerinti mentességi jogára történt figyelmeztetés után úgy nyilatkozott, hogy nem kíván vallomást tenni. Az elsőfokú bíróság végzésében megállapította, hogy a tanú a vallomástételt jogszerűen megtagadta, mert a II.r. vádlott lánya. Ezt követően a tanút a tárgyalásról elbocsátotta. Az elsőfokú bíróság azt azonban nem vizsgálta, hogy a tanú vallomástételének volt-e akadálya az I.r. vádlott vonatkozásában, hiszen a tanút az I.r. vádlotthoz hozzátartozói kapcsolat nem fűzte (BH 2005/203.). A tanút az I.r. vádlott vonatkozásában vallomástételi kötelezettség terhelte, de a Be. 82. (1) bekezdés b) pontja szerinti un. relatív mentességi jog keretei között, amit a II.r. vádlottal fennállt hozzátartozói viszony alapozott meg. Az ítélőtábla megállapította, hogy nem sértett lényeges eljárási szabályt az elsőfokú bíróság, amikor (név)
5 5 Bf.II.238/2005/7. tanút nem kísérelte meg kihallgatni az I.r. vádlott cselekvőségét illetően. A tanúkihallgatáskor a vád tárgyát képezte a II.r. vádlottat illetően az emberöléssel kapcsolatban elkövetett bűnpártolás bűntette is. Emiatt a két vádlott cselekvősége az eljárás ezen szakaszában oly mértékben összefüggött, hogy emiatt a tanútól érdemi vallomástétel nem volt várható. A perrendszerűen lefolytatott bizonyítási eljárás alapján az elsőfokú bíróság megalapozott tényállást állapított meg, amely irányadó volt a másodfokú eljárásban is. Észlelte a másodfokú bíróság, hogy az elsőfokú bíróság a tényállásban csupán a vádlottak személyi körülményeire vonatkozó részénél nevezte teljes nevükön a vádlottakat, ezt követően csak a vezetéknevükkel és un. rendbeliségükkel utalt személyükre. Ezért a másodfokú bíróság az elsőfokú ítélet tényállását akként egészítette ki, hogy az ítéleti tényállás I.r. vádlottra vonatkozó részei nyilvánvalóan (vezetéknév, utónév) I.r., míg II.r. vádlottra vonatkozó részei (vezetéknév, utónév) II.r. vádlottra értendők. A megalapozott tényállásból az elsőfokú bíróság helyesen következtetett az I. és a II.r. vádlott bűnösségére, illetőleg helyes ténybeli következtetéssel mentette fel a II.r. vádlottat az ellene segítségnyújtás elmulasztásának vétsége miatt emelt vád alól. Az elsőfokú bíróság nem sértette meg a vádhoz kötöttség elvét, amikor az I.r. vádlott korábbi terhességét is a tényállásba emelte. Ez ugyanis olyan tényadat volt, amely a vád tárgyát képező cselekmény megítélése szempontjából jelentőséggel bírt, ugyanakkor e cselekménnyel kapcsolatosan olyan megállapítást nem tett, amely büntetőjogi következményt vonna maga után. Az I.r. vádlott védője a gondatlanságból elkövetett emberölés vétségére vonatkozó minősítés megváltoztatására irányuló fellebbezését arra alapította, hogy az I.r. vádlott június 22-én abban a tudatban volt, hogy legfeljebb 4 hónapos terhes. Ezért a fájdalmak jelentkezésekor nem gondolt arra, hogy szülni fog. Ez csak a magzatvíz elfolyása után vált számára nyilvánvalóvá. A szülés azonban olyan rohamosan zajlott le, hogy emiatt képtelen volt nemhogy a gyermeken, hanem saját magán is segíteni vagy esetleg segítséget hívni. Mire olyan állapotba került, hogy a
6 6 gyermekét megnézhette, az életjelet már nem mutatott, ezért alappal gondolt arra, hogy a korábbi vetélése ismétlődött meg. Az elsőfokú bíróság az I.r. vádlott bűncselekményének mikénti minősítését kellő részletességgel megindokolta, az abban kifejtettekkel a másodfokú bíróság mindenben egyetértett. A védelmi érvelésre reagálva a másodfokú bíróság még a következőkre mutat rá: az I.r. vádlottnak az irányadó tényállás szerint nem ez volt az első terhessége. A korábbi vetélése alkalmával az elhalt magzat kb. 6 hónapos volt, azaz fejlődésének már elért abba a szakaszába, amikor a magzat a méhben különböző mozgásokat végzett. Ezért annak ellenére, hogy az I.r. vádlottnak csak február 11- től maradt el a menstruációja, az egyéb jelekből, így pl. a magzat mozgásából tudnia kellett, hogy terhessége előrehaladottabb stádiumban van. Ezért alaptalan a védelemnek az az érvelése, hogy az I.r. vádlottnak az első görcsök jelentkezésekor nem kellett arra gondolnia, hogy szülni fog. Az I.r. vádlott a szülés helyszínéül a lakóhelyiségektől mintegy 50 m-re lévő fürdőszobát, annak is az angol WC-jét választotta. Bár a II.r. vádlott többször rányitott és az állapota iránt érdeklődött, tőle még az után sem kért segítséget, amikor a magzatvize már elfolyt. Az I.r. vádlott elismerte, hogy amennyiben segítségért kiabált volna, úgy azt az 50 m-re lévő lakóhelyiségben a II.r. vádlott meghallotta volna. A magzatvíz elfolyása után sem tett meg semmit az I.r. vádlott annak érdekében, hogy a gyermek viszonylag biztonságosan szülessen meg. Így ha már a WC-n való szülést választotta a közelben lévő fogasról nem vett le semmiféle ruházatot, hogy azt a WC-be helyezze és felfogja a gyermeket. A gyermek megszületése után pedig nem a gyermeket vette ki a WC-ből, hanem a közelben, a mosógépen lévő ollóért nyúlt és azzal a köldökzsinórt vágta el. Ez után minden szennyeződést gondosan feltakarított a fürdőszobában, így mire a II.r. vádlott oda benyitott, már sem a helyiségen, sem az I.r. vádlotton nem látszódott a lezajlott szülés. Eddigre a gyermeket becsomagolva az ajtó mögé, egy dobozba helyezte. Mindezekből az állapítható meg, hogy annak ellenére, hogy a szülés gyorsan zajlott, a vádlott mindvégig tudatosan cselekedett. Az iratok szerint az I.r. vádlott első terhessége idején még érvényes útlevéllel és magyarországi munkahellyel rendelkezett, ennek ellenére nem tett semmiféle előkészületet a gyermek fogadására. A második terhessége Bf.II.238/2005/7.
7 7 idején hasonlóképp járt el azzal, hogy ekkor már az útlevelének az érvényessége lejárt. Ugyanakkor figyelemmel a korábbi terhessége idején tanúsított közömbösségére, valamint az előzőekben a szüléskor és közvetlenül azt követően tanúsított magatartására, kétségkívül az állapítható meg, hogy az I.r. vádlott teljességgel közömbös volt aziránt, hogy második gyermeke életben marad-e vagy sem a szülés során. Mindebből tehát az következik, hogy az elsőfokú bíróság ekörben kifejtett álláspontjával mindenben egyetértve a másodfokú bíróság alaptalannak tartotta a védőnek a minősítés megváltoztatására irányuló fellebbezését. Az ítélőtábla alaptalannak tekintette az ügyész által a II.r. vádlott terhére bejelentett azon fellebbezést, mely szerint a II.r. vádlottat a segítségnyújtás elmulasztásának vétsége is terheli. Az ügyész ekörben arra hivatkozott, hogy a II.r. vádlott bár eleget tett azon két kötelezettségének, hogy meggyőződött arról, az I.r. vádlott segítségre szorul-e, továbbá fel is ajánlotta neki a segítségnyújtást, de nem tett eleget abbéli kötelezettségének, hogy ténylegesen segítséget nyújtson. A fellebbviteli főügyészség átiratában hivatkozott a Szegedi Ítélőtábla korábbi ügyében (Bf.I.21/2004/3.) kifejtett azon álláspontjára, mely szerint az otthonszülés megfelelő személyi és tárgyi feltételek hiányában közvetlen veszélyhelyzetet jelenthet. Hivatkozott továbbá arra is, hogy a bűncselekmény elkövetési magatartásával kapcsolatban a törvény nem tartalmazza a segítségre szorultság helyzetének a fennállását, így azt, hogy a sértett segítségre szorul-e vagy sem, negatív irányból kell vizsgálni (BJD 3034.), továbbá nem zárja ki a bűncselekmény létrejöttét az sem, ha utóbb kiderül, hogy a sértett ténylegesen nem szenvedett sérülést (BJD 1166.). Az ítélőtábla a következők miatt nem osztotta ezt az álláspontot: A Btk (1) bekezdése szerinti segítségnyújtás elmulasztásának vétségét az követi el, aki nem nyújt tőle elvárható segítséget sérült vagy olyan személynek, akinek az élete, testi épsége közvetlen veszélyben van. E bűncselekmény egyik tényállási eleme tehát a konkrét elkövetőtől elvárható segítségnyújtás. Azt, hogy egy konkrét elkövetőnél mi tekinthető tőle elvárhatónak, mindig az összes körülmény gondos vizsgálata alapján ideértve az elkövető személyiségének vizsgálatát is lehet eldönteni. A segítségnyújtás elmulasztása un. tiszta mulasztásos bűncselekmény, amely kizárólag szándékosan valósulhat meg, az elkövető tudatának azonban át
8 8 kell fognia, hogy más segítségre szorul. Ha a mulasztás gondatlanság eredménye: a bűncselekmény megállapításának nem lehet helye (BH 1991/344.). Mivel ez a bűncselekmény csak szándékosan követhető el, a bűncselekmény megállapításához az is szükséges, hogy az elkövető felismerje, a passzív alany sérült vagy élete, testi épsége közvetlen veszélybe került, és e felismerés ellenére mulasztja el a segítségnyújtást. Abban az esetben, ha az elkövetőtől elvárható lenne ugyan, hogy kellő gondosság mellett felismerje a sértettnek a veszélyhelyzetbe került állapotát, de ezt elmulasztja, őt csupán gondatlanság terheli és e bűncselekményben bűnössége nem állapítható meg. A bűncselekménynek nem tényállási eleme az, hogy a passzív alany ténylegesen segítségre szoruljon. A sértett segítségre szorultságát mint objektív körülményt általában csak utólagosan lehet megállapítani. Az irányadó bírói gyakorlat szerint a sértett abban az esetben nem szorul segítségre, ha mások közreműködése nélkül is el tudja látni a sérülését, illetőleg el tudja hárítani a veszélyt, vagy ha mások már megfelelő segítségben részesítették vagy pedig ha már meghalt. A segítségnyújtás elmulasztásánál lényeges tény az is, hogy a passzív alany élete, testi épsége vagy egészsége nem azért került közvetlen veszélyhelyzetbe, mert az elkövető a segítségnyújtást elmulasztotta, hanem az egy más oknál fogva következett be és a segítségnyújtás elmulasztásával ez az állapot továbbra is fennáll. A tőle elvárható segítségnyújtás a bűncselekmény megállapíthatóságának szubjektív feltétele. Nyilvánvalóan más az elvárhatóság egy orvostól (mint az ügyészi átiratban hivatkozott ítélőtáblai jogesetben) és más az elvárhatóság szintje egy átlagos műveltségű laikustól. Mindezeket a konkrét helyzetre vetítve: a II.r. vádlott is tudott az I.r. vádlott korábbi terhességéről. Arról is tudott, hogy akkor élettársa egy pénteki napon vetélt el, de hétfőn már ismét munkába állt. A korábbi terhesség során és vetélés alkalmával sem vált szükségessé orvosi közreműködés. A vádbeli cselekmény idején a II.r. vádlott mindvégig otthon tartózkodott. Élettársát folyamatosan kérdezgette arról, hogy szüksége van-e segítségre, hogyan érzi magát. Amikor a fürdőszobába bement, ott már rendezett Bf.II.238/2005/7.
9 9 állapotot talált, sem a helyiségen, sem élettársán nem látott vérnyomokat, az élettársa eddigre fel is öltözött. A II.r. vádlott ennek alapján és figyelembe véve a korábbi, komplikációmentesen lezajlott szülést, meggyőződhetett arról, hogy élettársa ismét komplikációmentesen szült, legalábbis abban a tekintetben, hogy az I.r. vádlott testi épsége, netán egészsége nincs, és nem is volt közvetlen veszélyben. Természetszerűleg élettársa ekkor gyengélkedett, ezért a II.r. vádlott a fürdőszoba melletti helyiségbe kísérte, ott az I.r. vádlott lepihent, majd a későbbiekben a közös hálóhelyiségbe kísérte át élettársát. Mindeközben többször megkérdezte tőle, hogy hívjon-e orvost, hiszen ebből a célból a terhesség korábbi szakaszában vett egy mobiltelefont is. Az I.r. vádlott a kérést minden esetben elhárította és erőnléti állapota is mind kedvezőbb képet mutatott. Ebből a II.r. vádlott okkal következtetett arra, hogy az I.r. vádlott élete, egészsége továbbra sincs veszélyhelyzetben, hiszen a külső jegyek egyértelműen ennek ellenkezőjét mutatták. A II.r. vádlott tehát a maga részéről mindent megtett annak érdekében, hogy az I.r. vádlottnak a tőle elvárható módon segítséget nyújtson. A segítségnyújtási kötelezettség nem terjed odáig, hogy a II.r. vádlott az I.r. vádlottat erőszakkal orvoshoz vigye. A szülés a II.r. vádlott számára észlelhető körülmények alapján és az I.r. vádlott korábbi, komplikációmentes vetélése miatt is nem eredményezett I.r. vádlottnál olyan egészségi-erőnléti állapotot, amely miatt a II.r. vádlott bár kellő körültekintést tanúsított indokoltnak tartotta volna az orvos kihívását. Az ítélőtábla álláspontja szerint abban az esetben, ha az I.r. vádlottnál utóbb mégis komplikációk léptek volna fel a szülés folyományaként, a II.r. vádlottat ez esetben is legfeljebb csak gondatlanság terhelte volna. Az ítélőtábla osztotta azt az álláspontot, hogy a szülés természetes folyamat és elfogadta azt is, hogy az I., II.r. vádlott otthonában az otthonszülés személyi és tárgyi feltételei nem voltak adottak, ez azonban a közvetlen veszélyhelyzetet általában nem alapozza meg. A konkrét ügyben az ítélőtábla arra az álláspontra helyezkedett, hogy pusztán abból a körülményből, hogy az I.r. vádlott otthon szült, nem vonható le egyenes következtetés a II.r. vádlott bűnösségére. A II.r. vádlott megtett minden tőle elvárhatót az adott körülmények között ahhoz, hogy az I.r. vádlottat
10 10 segítségben részesítse. Ezért osztotta az elsőfokú bíróság álláspontját a másodfokú bíróság a felmentést illetően, a bűncselekmény minősítését azonban helyesbítette. Az elsőfokú bíróság ugyanis figyelmen kívül hagyta azt, hogy I. és II.r. vádlott élettársak és ilyen esetekben a hozzátartozói viszonyra, a közeli érzelmi kapcsolatra és az etikai elvárhatóság magasabb szintjére figyelemmel a bűncselekmény nem a Btk (1), hanem a (3) bekezdése szerint minősül. Ezért az ítélőtábla a II.r. vádlottat az elsőfokú bíróság által is hivatkozott Be. 6. (3) bekezdés a) pont I. fordulata és Be (1) bekezdése alapján a Btk (1) bekezdésébe ütköző, de a (3) bekezdés szerint minősülő és büntetendő a segítségnyújtás elmulasztásának a segítségnyújtásra egyébként is köteles által elkövetett bűntette alól tekintette felmentettnek (BH 1991/344. és 1996/240.). A bűnösségi körülményeket vizsgálva az ítélőtábla az I.r. vádlott esetében további súlyosító körülményként értékelte az újszülöttek sérelmére elkövetett bűncselekmények elszaporodását. Egyebekben az elsőfokú bíróság mind a két vádlott vonatkozásában helyesen állapította meg a súlyosító és enyhítő körülményeket. Az I.r. vádlottal szemben azonban törvénysértően enyhe büntetést szabott ki. A Btk (2) bekezdés i) pontja szerint minősülő és büntetendő emberölés bűntettét a törvény tíz évtől tizenöt évig terjedő vagy életfogytig tartó szabadságvesztéssel bünteti. A Btk. 87. (1), (2) bekezdés a) pontjának alkalmazásával a vádlottal szemben kiszabható büntetés legkevesebb 5 év szabadságvesztés. A számba vett enyhítő körülményekre figyelemmel az ítélőtáblának is az volt az álláspontja, hogy az I.r. vádlottal szemben a törvény szerint kiszabható, a büntetési tétel alsó határát jelentő 10 év szabadságvesztés tartama is eltúlzott, ezért a már hivatkozott jogszabályhely alapján az un. enyhítő teljes kimerítésével vele szemben 5 évben határozta meg a szabadságvesztés tartamát. A másodfokú bíróság osztotta az ügyészi indítványt abban a vonatkozásban is, hogy az I.r. vádlottal szemben a törvény szerint kiszabható fegyházbüntetés indokolatlanul szigorú végrehajtási fokozatot jelentene, ezért a szabadságvesztés végrehajtását a Btk. 45. (2) bekezdése alapján a Btk. 43. a) pontja szerinti börtönben rendelte el. Az I.r. vádlott hosszú ideje Magyarországon él, viszont érvényes útlevéllel, letelepedési vagy tartózkodási engedéllyel nem rendelkezik és munkát sem Bf.II.238/2005/7.
11 11 végzett. Kiemelkedő tárgyi súlyú bűncselekményt követett el, így osztotta az elsőfokú bíróság álláspontját az ítélőtábla, hogy Magyarországon való tartózkodása nem kívánatos. A kiutasítás tartamát azonban indokolatlanul rövidnek ítélte, ezért azt a Btk. 61. (1) és (3) bekezdése alapján súlyosította. A II.r. vádlottal szemben kiszabott főbüntetés arányban áll az általa elkövetett bűncselekmény tárgyi súlyával és a vádlott bűnösségének fokával. Helyesen döntött az elsőfokú bíróság, amikor a büntetési tétel alsó határa alatti szabadságvesztést szabott ki a II.r. vádlottal szemben, ekörben azonban nyilvánvalóan elírás folytán tévesen hívta fel a Btk át, mert az helyesen a 87.. Ezért ezt a másodfokú bíróság helyesbítette. Az ítélőtábla osztotta az ügyész álláspontját a II.r. vádlott vonatkozásában a pénzmellékbüntetést illetően. Az irányadó tényállás szerint a II.r. vádlott havi ,- Ft jövedelemmel rendelkezik, amelyből két gyermekét havi ,- Ft-tal támogatja. Vagyontalan, a rendelkezésre álló iratokból az is megállapítható, hogy jelentős értékű ingósággal sem rendelkezik. Ezért a pénzmellékbüntetésnek a Btk. 64. (1) bekezdésében írt általános törvényi előfeltételei nincsenek meg, így annak kiszabását a másodfokú bíróság mellőzte. Észlelte a másodfokú bíróság, hogy a bűnjelek körében az elsőfokú bíróság elütés folytán tévesen jelölte meg az 1 db ásó tételszámát, ezért azt a rendelkező részben írtak szerint helyesbítette. Az elsőfokú bíróság ítéletének jogi indokolásában részletesen megjelölte, hogy melyek azok a bűnügyi költségek, amelyeket nem terhelt az I.r. vádlottra, ennek összegét azonban pontatlanul határozta meg csakúgy, mint a II.r. vádlottat az elsőfokú eljárásban terhelő bűnügyi költség összegét. Ezért ezeket a tételeket a másodfokú bíróság helyesbítette. A kifejtettekből következik, hogy az ítélőtábla csak az ügyészi fellebbezést ítélte részben alaposnak és az elsőfokú ítéletnek fellebbezések folytán felülbírált részét a Be (1) bekezdése alapján hivatalból a rendelkező részben írtak szerint megváltoztatta, egyebekben a Be (1) bekezdése alapján helybenhagyta. Az I.r. vádlott által előzetes fogvatartásban töltött idő további beszámításáról a Btk. 99. (1) és (2) bekezdése alapján rendelkezett.
12 12 A Be (1) és (3) bekezdése alapján kötelezte a vádlottakat a másodfokú eljárásban felmerült személyüket terhelő bűnügyi költség megfizetésére. Az iratok alapján helyesbítette az I.r. vádlott útlevelének számát. S z e g e d, évi szeptember hó 29. napján Gyurisné dr.komlóssy Éva sk. Dr.Cserháti Ágota sk. Dr.Katona Tibor sk. a tanács elnöke a tanács tagja,előadó a tanács tagja Ez az ítélet és a Bács-Kiskun Megyei Bíróság 4.B.1082/2004/29. számú ítéletének fellebbezések folytán felülbírált része mindkét vádlott vonatkozásában a mai napon jogerős és a II.r. vádlott tekintetében fel nem függesztett részében végrehajtható. S z e g e d, évi szeptember hó 29. napján Gyurisné dr.komlóssy Éva sk. a tanács elnöke

References: Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság